Jægerrådsmøde den 24. januar 2018

I NyvestCentret

Hornblæserne startede med at spille, og herefter bød Steen Friis(SF) velkommen til mødet. Også til markvildtrådgiver fra DJ Lene Midtgaard

1. Valg af dirigent

Michael Jørgensen blev valgt som dirigent.

1. Valg af stemmetællere

Ulla Madsen, Albert og Hans Martin blev valgt til stemmetællere.

1. Aflæggelse af beretning for Jægerrådets virke

a)SF orienterede om det forgangne år. Vildtudbyttestatistikken er kommet. Ser fornuftigt ud. Der er dog nedlagt 3 stk kronvildt, hvem mon?? Råvildtet er gået lidt tilbage. Husk at lave vildtindberetningen. Og de jagtforeninger der har jagt i kommunens skove, skal huske at indberette til SF senest den 31/1-18. Vi har fået afslag fra kommunen om at leje Ringebakkerne til buejagt. Medlemstallet er steget lidt men vi skal være obs på at rekruttere nye medlemmer. Den 9/4-18 kommer der et intromodul om uddannelse for tillidsfolk. Kurset består af 4 moduler, 2 på Kalø og 2 her. Det er gratis, dog skal man selv betale transport. Tilskud kan søges fra jagtforening og Rejsefond. Nærmere info kommer… Gennem året har kredsen deltaget i forskellige arrangementer – Store Legedag, Jagt- og Fiskedag, Jagt i Statsskoven, riffeljagt, hagljagt og nyjægerjagt. Naturstyrelsen har bestemt, at Bornholm og det øvrige Danmark skal udbyde betalingsjagter. På Bornholm skal der afholdes 2x 20 stk. riffeljagter med en betaling på 2500 kr. pr. deltager, og så kan man købe dyrene efterfølgende. Vi har dog fået tilbudt 2x 15 stk riffeljagter og nyjægerjagt.

Derefter takkede SF først og fremmes de bornholmske jægere. Tak til de fremmødte, bestyrelsen og koordinatorerne for godt samarbejde og tak til andre hjælpere. Tak til radio/tv og den skrivende presse samt kommunen og Naturstyrelsen.

b) Vildtstatistikken blev gennemgået. Medlemstallet er gået en lille smule frem i forhold til sidste år. Vi har den største fremgang i % i landet. Der har været afholdt et sæl møde med fiskerne. Der er kun skudt en enkelt sæl.

Ang. Projekt struktur, så var målet at principperne skulle være klar til Repræsentantskabsmødet. De er dog ikke helt klar endnu. Planen er følgende: På repræsentantskabsmødet 2018 – godk. Af mål og tidsplan. 2019 – godk. Af ny struktur og i 2020 – ny struktur i drift. Skema om medlemmernes ønsker uddeles og bedes afleveret efter mødet.

c) Mogens Elleby er repræsentant i Grønt dialogforum. Der har på efterårsmødet været nogle uheldige sager med fodring i $3 området. Vi skal være påpasselige med dette. Der bliver lagt et link på hjemmesiden, hvor man kan se om søen er $3 sø. Der er stadig mange rotter rundt omkring. Pas på med fodring i plantagerne. Pedersker,s gamle jagthus er bygget om til shelter.

Hjemmesiden fungerer fint. Der lægges løbende nyheder ind. Opfordrer til at koordinatorerne kommer med deres årsprogrammer. DJ er dog i gang med at lave lidt om på hjemmesiden…

d) Michael Bjørn var ikke til stede men der forsøgt oprettet et genladningskursus og et haglprøveinstruktørkursus. Der blev opfordret til at der gøres mere for at få kurserne i gang. Reklamer evt. noget mere for det.

Bjarne Aakerman sagde at regnskabet er færdigt til Kredsmødet. Men det balancerer fint med budgettet.

Otto Hansen sagde at program for riffelskydning er udsendt. Der afholdes riffelprøve den 21/4 og til efteråret. Jagtfeltskydning den 11/8.

Hans Jørgen Brandt havde været til koordinatormøde i fredags. Er spændt på hvor mange der kommer til Bornholm til DM i Jagtsti. Der blev lovet at der ville komme ca 30 ”ovrefra”.

Thomas Lund Kofoed fortalte, at der er frivillig jagtprøve den 15/4. DJ har fået en plads i Naturrådet, og Thomas er kommet ind der.

Birger Nielsen, der øves jagthorn hver mandag på Vestermarie skole. Mød op hvis du er interesseret.

Finn Christoffersen sagde at på landsplan er motorbådsjagten under pres.

Herefter fortalte Lene Midtgaard om Markvildt og Udsætning.

Markvildtsarterne er i kraftig tilbagegang. Der er bl.a. sket store ændringer i landbruget. Hvad kan man gøre? Tænk i behov; føde, redeskjul, sol og varme. Check Naturbeskyttelsesloven om hvad man må. Der er 65 markvildtlav. Der er 3 på Bornholm. Husk udsætning stiller krav. Opdrætter/udsætter man over 100 fugle skal man have et kursus og registreres. Regler for udsætning af fjervildt kan ses på Fødevarestyrelsen´s hjemmeside.

Tonni Kofoed Larsen fortalte, at Friluftsrådet er blevet mere politisk de senere år. Der holdes 6 - 8 møder om året. Naturrådet har påpeget at der ligger plastikhylstre i naturen, pas på med det. Minkbanden holder møde den 31/1. Vi er den kreds der fanger flest mink.

Regulering af råger går godt. Rågerne går fremad igen. Der er ikke så mange kaniner efter kaninpesten sidste år.

John Walther kom med en status fra hjortegruppen. Vi har en bestand der er i balance, sunde dyr, og et passende antal af modne hjorte. Kalvene fødes tidligt. Det første forvaltningsmål på 400 – 500 dyr forventes opnået indenfor 2 – 3 år. Den nuværende jagttid gælder til 2019/20. Inden da skal hjortegruppen på Bornholm lave en indstilling af en ny forvaltningsplan. John opfordrer jagtforeningerne til at sende ideer /forslag til ham. Tag det evt. med til generalforsamlingerne… Det er vigtigt at få lavet en langsigtet plan, og at vi tænker os rigtig godt om, så også vores efterkommere kan skyde dåvildt på Bornholm.

Henrik Frost Rasmussen fortalte om Hovedbestyrelsens virke. 2017 var et jagtpolitisk travlt år. Der var våbendirektiv – sagsbehandlingstider – våbenpakke – halvautomater.

Vildskade bekg. er under bearbejdning. Ændringer af jagtloven blev vedtaget den 19/12-17.Økonomien kører godt. Man kan melde sig til på DJ´s hjemmeside, hvis man vil have nyhedsbreve fra DJ.

1. Valg af formand

Steen Friis blev genvalgt

1. Orientering om bestyrelsens sammensætning

Man skal sidde i jægerrådet for at blive valgt til kredsbestyrelsen.

1. Indstilling af indtil to kandidater til Hovedbestyrelsen samt suppleanter for disse

Springes over

1. Indstilling af repræsentanter til repræsentantskabsmødet

Kredsbestyrelsen har adgang. Ellers kommer der en repræsentant fra Jægerrået, så vi altid har de 10 med vi må.

1. Indkomne forslag

Ingen indkomne forslag.

1. Lodtrækning

Her blev der udtrukket 30 pladser + 15 reservepladser

1. Eventuelt

Ingenting.